
AWE lo ta exactamente un siman c’un 
decision dramatico tuma pa un hoben 
menor di edad, a sacudi henter comu- 
nidad, na momento cu el a dicidi cu e 
no kier sigui di ta parti di e mundo aki. 
Un criatura di apenas 16 aña di edad, 
kende a yega na un momento cu algo 
a pone cu el a tuma e decision aki, 
lagando su famia y conocinan den un 
schock increibel. 


Un drama cu a conmove hopi hende, 
famia di e hobencita aki hunto su cono- 
cirnan cu nunca a anticipa cu e inci- 
dente aki lo a tuma luga pero e hoben 
a yega na un limita di estado mental, 
caminda e no por a yuda su mes mas y 
siendo su so na cas, a pone cu el a bay 
n’e extremo cu el a tuma. 


Ta un caso tristo pero na mes momento 
e ta otro advertencia pa henter comu- 
nidad y sigur autoridadnan concerni, 
esta cu mester cuminsa tuma e topico 
di salud mental mas na serio y busca 
un forma con lo por yuda esunnan cu 
ta ser confronta c’un presion mental 
asina delicado, cu nan por yega n’e 
extremo fatal aki. 


Tin varios caso den ultimo cinco 
añanan caminda tin hendenan cu a 
dicidi cu nan no kier sigui den e bida 
aki mas y ta mira den morto nan unico 
salida, nan ta mira un alivio p’e presion 
mental cu continuamente nan ta lucha 
contra di dje. 


Sinembargo den henter e proceso aki 
no ta solamente autoridadnan di salud 
tin un rol importante pa atende cu’ne 
pero sin duda den circulo familiar 
e responsabilidad tambe ta masha 
importante, ya cu ta den e circulo aki 
tin cu constata c’un miembro di famia 
ta luchando cu su propio insiguridad, 
cu ta luchando contra di un inkietud cu 
e mes no por splica of hustifica. 


No ta algo nobo pero na varios scol 


rond di Aruba, tin situacionnan ta 
presenta cu alumnonan cu despues di 
a traha nan examen, ta drenta un fase 
delicado caminda e temor cu nan lo no 
“slaag” pa nan examen final y bou di 
e grupo aki, segun informacionnan cu 
AWEMainta ta ricibi for di e mundo di 
maestronan, ta un situacion hopi deli- 
cado tur aña. 


Principalmente cerca studiantenan cu 
no tin un tipo di sosten di nan famia, 
ya cu lamentablemente hopi mayor no 
ni kibra cabes pa atende anochinan 
di informacion relaciona cu estudio di 
nan yiunan. 


Informacionnan extra oficial cu ta 
dispone di dje, ta mustra cu na un scol 
tabatin dos caso caminda maestronan 
mester a interveni pa sostene e 
muchanan aki kendenan a mira nan 
soño di sigui nan estudio den exterior 
fracasa, mientras cu otro amiganan si 


ta logra nan soño. 
Fuera di e grupo aki, esta di studian- 
tenan, tambe ta conoci cu den grupo di 
hobennan ta sigui existi e presion den 
diferente area di sociedad sin cu nan 
tin nocion algun con nan tin cu atende 
cu e situacionnan personal aki. 


Gobierno y autoridadnan concerni 
tin cu cuminsa atende cu e asunto di 
“salud mental” aki dor di brinda sosten 
y apoyo n’esunnan cu tin mester di 
esaki ya cu e lucha pa sobrevivencia 
den e temponan dificil di awendia, ta 
hopi fuerte y tur hende rond di nos 
kisas mester di un sosten moral, un 
sosten positivo cu nan por uza pa sigui 
dilanti riba nan propio forsa. 


Ta hopi tristo cu awor tin cu hiba un 
hobencita di 16 aña na su ultimo luga 
di sosiego pero no laga cu decision bay 
perdi sin cu tin iniciativa pa atende cu e 
problema serio aki den comunidad! 


Keto bay no tin atencion debido pa salud mental 

CONFORME e tarea di e Comite di Maneho Monetario (CMM) pa evalua, 
determina y duna transparencia riba e accionnan di maneho monetario 
di Banco Central di Aruba (BCA), BCA ta comunica lo siguiente. Durante 
e reunion mensual di 16 di mei 2024, CMM a dicidi pa reduci e tasa 
di e reserva obligatorio di 21,5 porciento na 20,5 porciento entrante 
1 di juni 2024. Di e manera aki, e banconan comercial mester tene 
un balansa minimo na BCA cu ta igual na 20,5 porciento di e deposi- 
tonan riba termino cortico di nan clientenan. E decision pa baha e tasa 
di reserva obligatorio tabata basa primordialmente riba e reservanan 
oficial cu a expande y ta adecua segun e metrico ‘Assessing Reserve 
Adequacy’ (ARA) di e Fondo Monetario Internacional (FMI) monitorea 
pa BCA. Ademas, inflacion tabata modera y e tasa di crecemento di 
credito tabata relativamente abou. 


E CMM a considera e siguiente informacion y analisis den su delibera- 
cion. 


Reservanan oficial y internacional a keda aumenta 
E reservanan oficial (incluyendo cambio den reevaluacion di oro y 
divisa) a subi cu Afl. 214,6 miyon si compara 19 di april 2024 cu 29 
di december 2023. E reservanan na banconan comercial a expande cu 
Afl. 17,8 miyon durante e mesun periodo. Consecuentemente, e reser- 
vanan internacional, cu ta consisti di e reservanan oficial di BCA y e 
reservanan di divisa na e banconan comercial, a crece e cu Afl. 232,4 
miyon. Tumando e crecemento ya menciona na cuenta, e reservanan 
oficial y internacional a suma Afl. 2.860,8 miyon y Afl. 3.294,4 miyon, 
respectivamente (Grafico 1). 


Sostene un nivel adecua di reservanan ta esencial pa mantene e tasa di 
cambio fiho entre e florin Arubano y e dollar Mericano. Den e cuadro aki, 
reservanan oficial a registra 11,3 porciento riba e nivel minimo adecua 
segun e metrico ARA di FMI (Tabel 1). Ademas riba 19 di april 2024, 
e reservanan internacional a cubri 6,8 luna di pago riba e cuenta cori- 
ente. Teniendo cuenta cu esaki, reservanan internacional a keda ampli- 
amente riba e rekisito minimo di tres luna. E pagonan riba e cuenta 
coriente di e balansa di pago ta consisti, entre otro, di pagonan pa 
importacion, pagonan di interes na inversionistanan stranhero y trans- 
ferencia pa exterior manera placa manda afo door di trahadonan stra- 
nhero. 


Inflacion midi na maart 2024 contra maart 2023 a alcansa 
1,8 porciento 
Inflacion, midi na final di luna contra e mesun luna di e aña anterior, 
a yega 1,8 porciento na maart 2024, subiendo for di 0,9 porciento 
na februari 2024. E contribuyentenan principal na e inflacion, midi 
na maart 2024 contra e mesun luna di e aña anterior, tabata comu- 
nicacion (contribuyendo cu +1,5 punto di porcentahe), manten- 
cion y reparacion di vivienda (contribuyendo cu +0,7 punto di 
porcentahe), diferente producto y servicio (contribuyendo cu +0,3 
punto di porcentahe), y cuminda y bebida no alcoholico (contribuy- 
endo cu +0,3 punto di porcentahe). Di otro banda, prijs di vehi- 
culo (contribuyendo cu -1,3 punto di porcentahe) y electricidad 
(contribuyendo cu -0,6 punto di porcentahe) a parcialmente mitiga 
e inflacion den maart 2024. E ultimo aki tabata a causa di e reduc- 
cion den e tarifanan di electricidad na mei 2023. 


E inflacion midi riba promedio di 12 luna a baha pa 2,1 porciento na 
maart 2024; un caida compara cu 2,4 porciento na februari 2024. E 
presion inflacionario na maart 2024 tabata mas tanto debi na vivi- 
enda (contribuyendo cu +1,0 punto di porcentahe) y comunicacion 
(contribuyendo cu +0,8 punto di porcentahe). E inflacion den vivi- 
enda tabata refleha subida den e prijsnan pa mantencion y repa- 
racion (contribuyendo cu +0,5 punto di porcentahe) y den e tarifa 
di awa na augustus 2022 (contribuyendo cu +0,3 punto di porcen- 
tahe). Cuminda (contribuyendo cu +0,4 punto di porcentahe) tambe 
a nota prijsnan mas halto. 


Mientrastanto, na maart 2024, inflacion basico (cu ta exclui cuminda 
y energia) a alcansa 2,2 porciento si midi e final di respectivo luna 
contra e mes un luna di e aña anterior, compara cu 1,7 porciento na 
februari 2024. Basa riba un promedio di e ultimo 12 lunanan, infla- 
cion basico a yega na 1,9 porciento na maart 2024, compara atrobe 
cu 1,9 porciento na februari 2024. 


Likides excesivo di e banconan comercial a crece fuertemente te 
cu april 29 2024, aunke e distribucion ta desigual 
Data preliminario ta mustra cu e likides excesivo (incluyendo credito 
cu no a wordo aloca ainda y otro compromisonan) di banconan 
comercial a subi cu Afl. 709,6 miyon te cu 29 di april 2024, compara 
cu Afl. 519,4 miyon na fin di december 2023. E subida aki ta refleha 
principalmente e bon rendimento di e sector di turismo. Sinembargo 
e distribucion di likides excesivo entre e banconan comercial ta keda 
desigual. 


Credito total te cu maart 2024 a subi como resultado di 
prestamonan grandi y incidental 
E portofolio total di prestamo na residentenan di e banconan comer- 
cial a crece cu Afl. 97,7 miyon (+2,3 porciento) te na Afl. 4.407,4 
miyon na maart 2024, compara cu december 2023. E aumento aki 
a ser impulsa principalmente door di e subida di Afl. 89,3 miyon den 
e fiansanan comercial, ya cu banconan comercial a financia parcial- 
mente un compra di accionnan di hotel. Sinembargo, si exclui e 
prestamonan aki, crecemento di credito tabata modera. 


Entrante 1 di juni 2024 


BCA a dicidi pa baha e tasa di reserva obligatorio na 20,5 porciento 

Pensionado, masha danki pa 
bo inspiracion continuo! 


Feliz dia di pensionado. 


Awe nos ta honra y celebra e 
logronan, sabiduria y contribucion 
grandioso di nos grandi nan. 
Boso aña nan di trabou duro y 
dedicacion a forma nos comunidad 
y a inspira generacion nan. 
Boso merece. 


live easy 


ALGUN dia atras por a scucha prome minister referi na e termino ‘bon 
gobernacion’ na momento di insinua cu e no ta mete den e proceso di 
nombramento di e director interino na Arubus, sinembargo el a ‘urgi’ si e 
hunta supervisor pa reevalua nan decision. Ta frapante cu minister presi- 
dent ta referi na e termino aki, aunke ta den forma di burla, mirando cu 
fini fini, el a manda e mensahe cla referente su opinion. Prome minister 
ta referi hustamente na e contenido di e codigo di bon gobernacion cu 
su gobierno te dia di awe no a logra introduci, bou presion di partnernan 
strategico. 


Mientras cu Aruba ta keda atras den introduccion di e Codigo di Bon 
Gobernacion, preguntanan ta surgi tocante e compromiso di gobierno pa 
cu transparencia y responsabilidad. A pesar di reconoce e importancia 
di e codigo, gobierno ta parce di ta wanta, kisas sperando un resultado 
faborabel den eleccionnan di otro aña prome cu haci cualkier movecion 
concreto. 


Un yamada pa responsabilidad 


Aruba su lucha pa 


implementa e codigo 
di bon gobernacion 


Un aspecto crucial di e Codigo di Bon 
Gobernacion cu a bin bou di scrutinio ta e 
principio di tuma decision den forma efec- 
tivo. E principio aki ta enfatisa cu decisionnan 
informa ta miho decisionnan. Transparencia ta 
sigura cu esnan cu ta traha politica tin acceso 
na informacion corecto y amplio, permitiendo 
nan pa haci escogencianan cu ta alinea cu e 
necesidadnan y balornan di e comunidad. 


Sinembargo, e hesitacion di e gobierno actual 
pa completamente acepta y implementa e 
standard aki ta lanta preocupacionnan signifi- 
cante. Pakico tin un retraso den adopta practi- 
canan cu lo aumenta transparencia y mehora 
tumamento di decision? Acaso gobierno ta 
evita scrutinio cu lo por revela fayonan den 
nan practicanan actual? 


E principio di tumamento di decision efec- 
tivo no ta djis un formalidad burocratico, pero 
un aspecto fundamental di bon gobernacion. 
Transparencia den e proceso di tuma deci- 
sion ta esencial pa fomenta confiansa entre 
e gobierno y su ciudadanonan. E ta sigura cu 
e maneho ta wordo traha basa riba informa- 
cion amplio y corecto, reflehando e berdadero 
necesidadnan di e comunidad. 


Door di pospone e implementacion di e Codigo 
di Bon Gobernacion, e gobierno potencial- 
mente ta comprometiendo e calidad di su deci- 
sionnan. E comunidad merece un gobierno cu 
ta priorisa transparencia y ta comprometi na 
tuma decisionnan informa cu genuinamente 
ta sirbi e interes publico. 


Mientras cu Aruba ta acerca e siguiente elec- 
cion, ta crucial pa e electorado cuestiona e 
intencionnan di gobierno y demanda respon- 
sabilidad. Acaso e gobierno lo compromete 
na e Codigo di Bon Gobernacion, of lo e sigui 
tarda, sperando pa sigura un otro termino sin 
atende e asuntonan crucial aki? 


E necesidad pa tuma decision efectivo y trans- 
parencia no por wordo exagera. Ta tempo pa 
e gobierno di Aruba demostra su compro- 
miso na bon gobernacion y sigura cu su deci- 
sionnan ta wordo tuma den e miho interes 
di su ciudadanonan. E futuro di gobernacion 
di Aruba y e bienestar di su comunidad ta 
depende di dje. 

DIASABRA ultimo a ser hunga den stadion di futbol di 
Yara, un wega amistoso di futbol entre e dos ekiponan di 
Savaneta, entre Racin Club Savaneta RCA y e ekipo di SV 
La Fama, cual tabata un iniciativa di RSC pa hunga p’e copa 
Savaneta. 


Wel loke a mustra riba un tremendo iniciativa di director di 
RCS, a bin resulta despues den un tipo di ‘anti climax’ na 
momento c’un hoben cu tabata riba tereno di bala, a dicidi 
di saca un machete largo cu e tabatin den su carson y a 
cuminsa zwaai cu esaki rond. 


Varios menasa a tuma luga caminda e situacion a bay 
completamente for di man y entre otro un hungado di La 
Fama a wordo golpia cu e banda plat di e machete dor di e 
agresor. 
Dado momento a surgi un confrontacion ora cu a golpia e 
agresor loke a pone cu algun hende di e grupo agresor, a 
core tras di e persona aki cual “persecucion’ a bin termina 
cerca di caminda grandi cerca den vecindario di La Granja. 


Ta un incidente hopi serio mes cu directiva di AVB tin cu bay 
atende mirando seriedad di e menasa arma aki pero ta un 
situacion caminda entrada tabata gratis pa wega y e agresor 
lo a drenta cu e machete den su carson largo cu a pone cu 
ningun hende a ripara cu e ta arma. 
E agresornan a dicidi di destrui dos tire y windshield di un 
auto cu ta pertenece na un hungado di La Fama y pa ora cu 
autoridadnan policial a yega n’e sitio, a tuma tur informacion 
cu despues a conduci na detencion di un of mas agresor. 


Un persona so a ricibi golpi y corta na su lomba pero no 
di gravedad pero e situacion aki ta bolbe mustra cu autori- 
dadnan tin cu pone mas atencion na actividadnan cu tin den 
barionan pa evita cu cos por Sali for di man. 


KPA a inicia un programa promocional pa evita e tipo di 
problemanan aki, pa trata di haci trafico mas sigur pero ta 
conoci cu den deporte di futbol of baseball, normalmente 
lo por tin problema na final di weganan, na momento cu tur 
hende ta bayendo nan auto pa bay nan cas. 


Varios patruya a yega e sitio y e situacion a calma mesora 
pero ta algo cu no por ser permiti pa pasa mas y den e caso 
aki e organisacion di RCS t’esun cu a organisa e wega aki y 
lo mester tabata esun responsabel pa percura cu tur cos ta 


bou di control pero ta bin resulta cu fanaticonan di e club 
aki, tabata forma parti di e grupo cu a saca arma y crea un 
bululu paden y pafo di stadion di Yara. 


No ta conoci si e homber deteni cu e machete ainda ta encar- 
cela ya cu KPA no a emiti ningun comunicado relaciona cu e 
incidente serio aki. 


MADBOR 
C o n s u l t a n c y 

(Ingles, Hulandes, Spaño, Papiamento) 

Incidente cu machete na tereno 


di futbol tin AVB preocupa 

DIADOMINGO awor, pueblo Venezolano ta bay vota. 
Segun encuestanan haci, tur cos ta indica cu e biahe aki si 
oposicion lo gana y lo core cu e dictador, Nicolas Maduro. 
Presidente Maduro a laga sa caba cu si e perde, lo tin basha- 
mento di sanger. 


DICHO declaracion a ser repudia pa diferente lidernan 
mundial, hasta esnan cu ta su amigo, manera Lula Silva, 
Presidente di Brazil. Y manera e situacion ta pinta te awor, 
Nicolas lo haci tur loke ta na su alcance, pa pueblo no haya 
sa e resultado corecto di eleccion, pero lo manipula esaki di 
tal manera cu e t’esun cu lo gana. 


SI t’asina kier men, cualkier eleccion cu por tin awor y 
den future, Chavismo lo keda na poder. Loke nifica pa baha 
Nicolas Maduro, esaki por unicamente cu un Golpi di Estado. 
No tin otro forma. 


TE cu awe, tur partido politico cu excepcion di RED no a 
cumpli cu ley encuanto financiamento di partidonan politico 
pa eleccion, manera ta prescribi den ley. Un ley cu a keda 
acepta den forma unanime den Parlamento, pero cu manera 
menciona e unico partido cu a bin ta cumpli cu su relato 
financiero anual di su ingreso y gastonan, ta RED. 


ELECCION lo tuma luga dentro di un aña, loke ta nifica cu 
Conseho Supremo Electoral tin cu demanda pa cada partido 
cumpli cu ley, demostrando asina cu nan ta transparente y 
integro pa por for di unda nan ta haya nan fondo pa campaña 
electoral. 


NO t’awor, pero for di tempo cu a bin cu un Comision di 
Bon Boluntad, cu e meta pa controla henter e proceso di 
campaña electoral, dicho comision a mustra cu mester bin 
cu ley pa controla e ingreso di cada partido politico, special- 
mente con nan ta haya nan fondo. Comision di Bon Boluntad 
a ser di existi, pasobra e no tabatin un peso legal pa demanda 
of sanciona partidonan cu tabata viola tur regla. Pa colmo 
Parlamento a bin cu ley, pero hopi di e partidonan aki no ta 
cumpliendo cu nada. 


WARDACOSTA ultimamente ta haci bon trabao dor di 
intercepta cantidad di droga den nos awanan teritorial, pero 
tin un maneho cu ta ser masha cuestiona, Esta cu ningun di 
esnan cu keda deteni p’e traficacion aki, ta sinta castigo, pero 
mas bien ta ser deporta. Esaki ta maneho di nos Minister di 
Husticia, alegando cu no tin luga suficiente den nos prizon? 
E hecho aki ta lanta sospecho tocante corupcion of colusion 
potencial den e sistema. Tin individuonan of gruponan den 
e aparato di aplicacion di ley of hudicial protegiendo e trafi- 
cantenan aki? 


E capacidad di e traficantenan aki pa bolbe y opera cu 
aparenta impunidad ta sugeri cu por tin problemanan mas 
profundo y sistemico den wega. E situacion aki no solamente 
ta mina e estado di derecho, pero tambe ta presenta ries- 
gonan significante p’e siguridad di e residentenan 


DI TODO UN POCO PA 
reflexiona 


→ 

di Aruba. Mientras cu Wardacosta di Aruba ta sigui eherce su 
funcion admirabelmente den intercepta cargamentonan di 
droga, e maneho subsecuente di sospechosonan y e destino 
final di e droganan ta lanta preocupacionnan serio. Tur esaki 
ta mustra cu Aruba ta wordo uza como un centro di transito, 
lantando preguntanan tocante kende (nan) ta facilitando e 
comercio aki y kende(nan) na Aruba por ta complice. 


TIN un situacion aworaki den mundo medico cu ta lanta hopi 
interrogatorio. E hecho cu AZV ta termina su relacion di dr. 
Eugene Boderie, kende despues di 41 aña di Servicio, ta ser 
obliga di bai cu pensioen. Siendo cu na Aruba tin scarsedad 
di dokternan di cas. Dr. Eugne Boderie ta un medico masha 
gusta pa su pashentnan, cu tambe ta sostene, pa AZV no 
core cu ne. 


DIA 31 di augustus awor lo t’e ultimo dia di trabao di dr. 
Boderie. Sin a punter, AZV ta conclui cu e lo kier gosa di su 
pensioen, siendo cu e mesun AZV a ofrece un contract p’e 
sigui traha 5 aña mas, pero mas bien a ofrece contract di un 
aña so (2x). Pero si AZV ta haya t bon pa dr. Bofderie traha 
den HOED na InSam. E ora ey si su edad lo no ta un prob- 
lema. Esnan cu ta sigui nan educacion pa dokter di cas na 
Aruba mes, no ta ser permiti pa traha como dokter di cas, 
pero ta ser tuma pa traha unicamente den un HOED. Riba 
dje, si Aruba no tin suficiente dokter di cas, ta busca di afo. 
Un politica cu no ta cuadra cu transparencia. 


PAKICO AZV no kier ofrece un dokter di cas, di taya di 
un dokter Boderie, kende conoce su pashentnan na San 
Nicolas. Aparentemente Minister di Salubridad Publico, 
Dangui Oduber mes no sa kico ta pasando den maneho pa 
tin suficiente dokternan di cas. Of e mandatario ta cera su 
wowonan, evitando e problema aki, enbes di yuda soluciona 
e situacion. Pa loke ta Parlamento, hopi di nan no ta haci nan 
trabao manera mester ta. Funcionamento di Parlamento, ta 
laga hopi di desea. 


E siman aki, prome cu fin di luna, e empleadonan publico lo 
cobra 6% di indexering di e 11.7% cu Gobierno a kita for di 
nan. E 7 sindicatonan cu a bin ta negocia cu Gobierno a bin 
baha cabes, pa por cobra unicamente 6%, cu no ta sufici- 


ente. Colmo de los colmos ta, cu tur e 7 sindicatonan aki, no 
a percura p’e pensionadonan (OPPA) haya nan parti tambe. 
Te pensionadonan aki a traha y cu awe Gobierno tin placa pa 
nan gasta na nan antoho. Unda solidarismo di e trahado a 
keda. Tur 7 sindicato a pensa riba nan so, lagando e pensio- 
nado y trahadonan di fundacionnan afo. Ki berguensa!! 


NEGOSHI cu tereno di Gobierno no ta data di awe, pero 
for di dia cu Aruba a haya su Status Aparte. Awe tin masha 
puntamento di dede, pero si analisa tur Gobierno despues di 
Status Aparte por mira e practica di duna tereno na comp- 
inchi. Ya caba pueblo a lubida e investigacion haci pa WODC? 
Unda a keda constata cu e partido na mando na duna un 
intermediario tereno comercial, kende despues lo bende 
esaki cu e inversionista cu ta desea esaki pa un suma cuan- 
tioso. E mecanismo aki di corupcion a bin ta tuma luga bao 
di TUR Gobierno despues di Status Aparte. Pero a mira un 
Parlamento a laga para pa bin cu ley, pa coregi tur e corup- 
cion aki. NO. P’esey corupcion u tereno lo stop, dia cu no tin 
mas pa parti. 


NEL Oduber, lider honorario di MEP: “Mi ta kere cu lo ta bon 
pa Banco Central y nos expertonan haci un calculo di e 6 
biyon florin cu turismo ta genera, cuanto ta keda pa nos”. Un 
pregunta hopi interesante cu Nel Oduber ta haci. 

HISTORICAMENTE nos Arubianonan ta conoci pa tin un pensa- 
mento hopi tradicional na unda religion, politica y prehuicio ta 
hunga un rol grandi den formulacion di nos pensamento y expre- 
sionnan. Sinembargo, den e mundo den cual nos ta biba, na 
unda igualdad y equidad ta hunga un rol prominente den sigura 
derecho di tur ser humano, pensamento critico ta bira mas y mas 
un cualidad esencial pa sigura cu den tur tema tur aspecto rele- 
vante ta wordo poni den balansa prome cu yega na un conclu- 
sion. 


Pensamento critico ta un herment crucial pa relaciona y atenda e 
retonan multifacetico di nos sociedad. E ta hunga un rol esencial 
den compronde y resolve asuntonan compleho manera politica, 
religion, derechonan LGBTQ+, abuso di mucha, y pobresa. Door 
di fomenta un cultura di analisis critico, individuonan por bay 
mas leu cu comprondemento superficial y contribui na discusi- 
onnan y accionnan mas significativo, respetuoso, y efectivo den 
e areanan aki. 


Den politica, pensamento critico ta encurasha individuonan pa 
bay mas leu cu retorica partidista y evalua informacion politico 
obhetivamente. Esaki ta encera un analisis profundo di maneho 
di cualkier gobierno, considerando nan impactonan riba varios 
segmentonan di sociedad, y comprondiendo e implicacion mas 
amplio di decisionnan politico. Door di focus riba evidencia, 
logica, y puntonan di bista diverso, individuonan por tuma decisi- 
onnan informa cu ta beneficia comunidad den su totalidad, enbes 
di sucumbi na tendencia ideologico of apelacionnan emocional. 


Mester corda cu tanten un politico por dividi nos comunidad den 
‘nos contra boso’ e lo por eherce un poder, cu solamente e habi- 
lidad di pensamento critico por elimina. 
Religion ta un otro dominio unda pensamento critico ta vital. E ta 
motiva individuonan pa explora y cuestiona nan creencia mien- 
tras nan ta respeta e diversidad di perspectivanan religioso. 
Pensamento critico den religion ta encera examina textonan 
religioso, cuestiona dogmanan estableci, y considera contexto 
historico y cultural. E acercamento aki ta fomenta dialogo y toler- 
ancia, permitiendo hendenan di creencia diferente coexisti paci- 
ficamente y siña for di otro. E ta yuda reconcilia fe cu evidencia 
empirico y consideracion etico, promoviendo un comprende- 
mento mas profundo y compasivo di spiritualidad. 


Ora cu ta discuti derechonan LGBTQ+, e habilidad pa pensa di un 
forma critico ta esencial pa desafia stereotiponan y prehuicio. E 
ta encera compronde e experiencianan di individuonan LGBTQ+, 


evalua e retonan social y legal cu nan ta enfrenta, y promove 
inclusividad y igualdad. Ta esencial pa boga pa e derechonan y 
bienestar di comunidadnan LGBTQ+ door di fomenta empatia y 
sostene maneho di gobierno cu ta sigura nan siguridad y dign- 
idad. Di otro banda maske e gran mayoria di e comunidad aki 
ta respetuoso, mester acepta cu tin algun cu ta pusha e liña di 
aceptacion demasiado leu y asina provoca un reaccion di esnan 
cu no ta di acuerdo cu esaki. 


Door di promove comprension y dialogo lo trece un acercamento 
y union den nos comunidad. E acercamento aki no solamente ta 
beneficia individuonan LGBTQ+ pero tambe ta fortalece e struc- 
tura social door di promove aceptacion y diversidad. 


Atende abuso di mucha ta rekeri un comprondemento critico di 
su señalnan, reportahe confiabel, y e aspectonan legal y etico di 
proteccion di mucha. Pensadonan critico ta participa activamente 
den discusionnan pa hisa conscientisacion, identifica asuntonan 
sistematico, y traha den direccion di solucionnan efectivo cu ta 
proteha e bienestar di muchanan. Door di scrutina e efectividad 
di medidanan actual di proteccion di mucha y boga pa mehora- 
cion, nan ta contribui na un ambiente mas sigur y di mas apoyo 
pa tur mucha. 


Pobresa, ta un asunto persistente y compleho, cu ta demanda 
un examinacion critico di su causanan fundamental, maneho 
economico di gobierno, y desigualdad structural. Ta esencial pa 
tin e habilidad pa analisa datonan di pobresa, cuestiona e efec- 
tividad di programanan pa alivia pobresa, y considera factornan 
sociopolitico y contexto historico. Door di boga pa solucionnan 
equitativo y principionan etico, ta traha den direccion di reduci 
pobresa y su dificultadnan asocia. E acercamento comprensivo 
aki ta yuda atende no solamente e sintomanan pero tambe e 
causanan fundamental di pobresa, hibando na resultadonan mas 
sostenibel y husto. 


Den e mundo di awendia, e pensamento tradicional partidista 
no ta beneficioso pa niun hende mas. E habilidad di ta critico ta 
empodera individuonan pa desafia suposicionnan, evalua fuen- 
tenan di informacion, y participa den dialogo respetuoso riba 
asuntonan social compleho. Door di aplica e acercamento aki 
na entre otro politica, religion, derechonan LGBTQ+, abuso di 
mucha, y pobresa, individuonan por contribui na discusionnan 
mas informa y constructivo, finalmente trahando den direccion 
di cambionan positivo den e aspectonan significante aki di nos 
sociedad. 


E necesidad pa pensamento critico encuanto 
asuntonan social compleho den nos sociedad 


Politica, Religion, Derechonan LGBTQ+, Abuso di Mucha, y Pobresa 

Now Playing 


For Showtimes and Online Ticketing: www.caribbeancinemas.com 


Despicable Me 4 


Deadpool & Wolverine 


Born Pink 


Twisters 


Gru welcomes a new member to the family, Gru Jr., who’s intent on tormenting 
his dad. However, their peaceful existence soon comes crashing down when 
criminal mastermind Maxime Le Mal escapes from prison and vows revenge 
against Gru. 


Wolverine is recovering from his injuries when he crosses paths with the loud- 
mouth, Deadpool. They team up to defeat a common enemy. 


Born Pink is the second studio album by South Korean girl group Blackpink. 
It was released on September 16, 2022, through YG Entertainment and Inter- 
scope. It marked the group’s first full-length record since The Album in 2020. 


Haunted by a devastating encounter with a tornado, Kate Cooper gets lured 
back to the open plains by her friend, Javi, to test a groundbreaking new track- 
ing system. She soon crosses paths with Tyler Owens, a charming but reckless 
social-media superstar who thrives on posting his storm-chasing adventures. As 
storm season intensifies, Kate, Tyler and their competing teams find themselves 
in a fight for their lives as multiple systems converge over central Oklahoma. 

GOBIERNO Mericano a cuminsa un investigacion riba 
Delta Airlines mientras e aerolinea ta sigui lucha cu e conse- 
cuencianan di un interupcion grandi den nan sistema di 
IT. Secretario di Transporte Pete Buttigieg a exigi cu Delta 
mester duna pasaheronan reembolso y compensacion pa 
biahenan interumpi, cumpliendo cu rekisitonan legal. 


Delta Airlines a wordo afecta significativamente pa e inter- 
upcion global di IT, cancelando mas di 5,000 vuelo desde cu 
e interupcion a cuminsa diabierna pasa. E aerolinea a indica 
cu por dura varios dia mas pa operacionnan normalisa. 
Concurrentemente, George Kurtz, CEO di CrowdStrike, e 
compania di siguridad cibernetico responsabel pa e fayo 
den e update cu a causa e caos, a wordo yama pa testifica 
dilanti Congreso. 


Den un declaracion, e Comite di Cas pa Siguridad Nacional a 
enfatisa e gravedad di e incidente y e necesidad pa transpar- 
encia di parti CrowdStrike. “Mientras nos ta aprecia e respu- 
esta y coordinacion di CrowdStrike cu stakeholders, nos no 
por ignora e magnitud di e incidente aki. Mericanonan merece 
sa den detaye con e incidente aki a sosode y e pasonan di 
mitigacion cu CrowdStrike ta tumando,” e comite a declara. 


CrowdStrike a compromete pa desaroya solucionnan mas 
lihe pa rectifica e problema, cu a afecta mas o menos 8.5 
miyon dispositivo Microsoft Windows globalmente. E inter- 
upcion a impacta varios sector, incluyendo aerolinea y siste- 
manan di salud, forsando hopi ekipo di IT pa manualmente 
restart computer. 


Delta Airlines, cu a lucha mas cu otro aerolinea pa recupera 
di e interupcion, a reporta cu su sistema di personal di tripu- 
lacion a wordo afecta significativamente. Te diamars mainta, 
Delta a cancela mas di 400 vuelo y a retrasa centenares 
mas, despues di mas di 1,150 cancelacion e dia anterior, 
segun Flight Aware. E aerolinea a enfatisa su compromiso 
pa restaura operacionnan y coopera completamente cu e 
investigacion di Departamento di Transporte. 


“Ekiponan di Delta ta trahando incansablemente pa cuida y 
drecha cos pa clientenan afecta pa retraso y cancelacionnan. 
Nos meta ta pa restaura e servicio confiabel y na tempo cu 
nos clientenan ta spera di Delta,” e compania a bisa den un 
declaracion. Sin embargo, e incidente a intensifica e scru- 
tinio riba e aerolinea. 


Anunciando e investigacion, Secretario Buttigieg a afirma, 
“Tur pasahero di aerolinea tin e derecho di wordo trata husta- 
mente, y mi lo sigura cu e derecho ey wordo manteni.” El a 
urgi pasaheronan pa inicialmente busca solucionnan directa- 
mente cu e aerolinea pero a encurasha esnan cu a sinti cu 
nan derechonan a wordo viola pa reporta na Departamento 
di Transporte pa follow-up. 


Senador Maria Cantwell, presidente di e Comite di Comercio 
di Senado, tambe a dirigi su mes na Delta, criticando e 
recuperacion lento di e aerolinea compara cu su competi- 
donan. El a destaca inexactitud riba e website di Delta encu- 
anto derechonan di pasaheronan pa reembolso y a subraya 
e responsabilidad di e aerolinea pa provee agentenan di 
servicio na cliente en bibo. 
“Mientras e interupcion tecnologico no a wordo causa pa 
Delta ni ningun otro aerolinea, mi ta preocupa cu Delta no ta 
cumpliendo cu e momento y protegiendo adecuadamente e 
necesidadnan di pasaheronan,” Cantwell a skirbi. 


E investigacion aki ta sigui e regulacion di april di admin- 
istracion Biden, cu ta rekeri aerolinea pa duna reembolso 
lihe y automaticamente na pasaheronan pa interupcionnan 
di biahe significativo. E regla aki ta parti di un iniciativa mas 
amplio pa mehora supervision di aerolinea despues di varios 
interupcion grandi di biahe. Aña pasa, Southwest Airlines 
a acepta pa paga $140 miyon pa resolve un investigacion 
di Departamento di Transporte despues cu un tormenta a 
conduci na cancelacionnan amplio durante e temporada 
druk di vakantie. 


Gobierno Mericano ta investiga Delta Airlines 


despues di problema cu sistema di IT 


(Foto: ETIENNE LAURENT/AFP via Getty Images) 

ALI B, e rapero convicto, a huy pa Marrakech 
cu su famia den medio di batayanan legal 
continuo. E artista a keda mira antayera nochi 
na e aeropuerto Aleman di Weeze, acompaña 
pa su casa, Breghje Kommers, y nan yiunan. 


Ali B a ser condena na dos aña di prizon pa 
violacion y intento di violacion. El a apela e 
sentencia y corte no a impone restriccion riba 
su movemento durante e proceso di apelacion. 


E rapero a keda mira na Aeropuerto di Weeze, 
cu su famia abordo di un vuelo pa Marrakech. 
Evert Santegoeds a informa: “E tabata hunto 
cu su casa Breghje y nan yiunan na caminda 
pa Maroco. Aunke e potret no ta cla, y a wordo 
tuma pa un turista, en realidad ta trata di Ali 
B.” 


Santegoeds a confirma e identidad di Ali 
B, señalando cu otro biaheronan tambe a 


Ali B a huy bay Maroco cu su 


famia den medio di problema legal 


reconoce y a fotografi’é. 
El a splica:”e no tin restriccion di biahe, ya cu el a apela su sentencia y 
ainda e tin su paspoort.” 


Manuel Venderbos a lanta e pregunta si Maroco lo extradita Ali B pa 
Hulanda. E experto legal Bram Moszkowicz a contesta: “Maroco normal- 
mente no ta extradita su ciudadanonan, y Ali B tambe tin un paspoort 
Marocano.” 


No ta cla ainda ki dia e rapero lo bolbe Hulanda. “El a bay pa 10:15 p.m., y 
nos lo mester warda y mira ki ora e ta bolbe”, Santegoeds a conclui. 

CANDELANAN forestal incontrolabel a forsa mas o menos 
25,000 hende pa evacua e pueblo turistico di Jasper y su 
areanan bisiña den e Rocky Mountains di Canada diamars 
mainta. E candelanan ta plamando rapidamente den e 
provincianan occidental di Alberta y British Columbia. 


Jasper National Park, un atraccion principal cu ta atrae mas 
di dos miyon bishitante anualmente, a wordo evacua durante 
anochi hunto cu e pueblo. Na e momento ey, oficialnan 
a calcula cu te cu 15,000 bishitante tabata den e parke. 
Videonan riba medionan social ta mustra filanan largo di 
autonan saliendo for di Jasper, cu Stephanie Goertz, kende 
a evacua, reportando cu a tuma tres ora pa biaha solamente 
1.9 miya. 


Actualmente, tin 170 candela forestal activo na Alberta y 
otro 375 na British Columbia, cu alrededor di 275 clasifica 
como fuera di control. Oficialnan a adverti cu e situacion por 
deteriora mas ainda. Christie Tucker, Gerente di Informacion 
na Alberta Wildfire, a declara cu bomberonan tabata prepa- 
rando pa condicionnan dificil mientras un frente friu for di 
west ta cambia e bientonan, potencialmente cambiando e 
intensidad y direccion di varios candela forestal. 
Mike Ellis, Minister di Siguridad Publico di Alberta, a reporta 
cu e candela forestal ta mas o menos 12 km pazuid di Jasper 
na ambos banda di e riu. E orden di evacuacion, emiti dialuna 


anochi, a dirigi hende pa bay west den British Columbia ya cu 
e candelanan tabata menasa e camindanan cu ta bay pazuid 
direccion Calgary, Alberta. A pesar di e urgencia, oficialnan 
a nota cu e evacuacion tabata progresando suavemente. 


Calor sofocante a afecta gran parti di e parti west di Merca 
y Canada desde comienso di juli, forsando miles di hende 
na Alberta y British Columbia pa bandona nan casnan. 
Candelanan forestal tambe ta menasando e centro crucial 
di arena petrolero di Fort McMurray den e parti noord di 
Alberta, cu ta produci mas o menos dos tercera parti di e 
5 miyon bari di petroleo pa dia di Canada. Mas trempan e 
luna aki, Suncor, e di dos compania petrolero mas grandi 
di Canada, a reduci produccion temporalmente y a evacua 
trahadonan no esencial for di su sitio Firebag debi na un 
candela cerca. Un di e dos autopistanan di Fort McMurray a 
wordo cera debi na candelanan forestal diamars, cu e otro 
coriendo riesgo di ceramento. 


Na april, oficialnan federal a adverti di un otro temporada 
di candela forestal potencialmente “catastrofico”, citando 
temperatura di primavera y zomer mas halto cu normal den 
gran parti di e pais. Aña pasa, Canada a experiencia su pio 
temporada di candela den historia, cu mas di 6,600 candela 
kimando 15 miyon hectar (37 miyon acre), un area mas o 
menos shete biaha e promedio anual. 


Miles di hende a bandona pueblo 


Canades despues cu candela a plama 

DEN e prome cinco lunanan di e aña aki, paisnan miembro 
di Union Europeo (EU) a exporta menos carni di porco 
pa paisnan cu no ta miembro di EU compara cu e mesun 
periodo aña pasa, experenciando un caida di mas o menos 
2%. Mientras mayoria pais di EU a mira un reduccion den 
exportacion, Alemania a aumenta su exportacion di carni 
di porco significativamente. Hulanda ta keda e di dos 
exportado mas grandi, despues di Spaña. E informacion aki 
ta bin di Agrarmarkt Informations-Gesellschaft (AMI), basa 
riba datonan di e Comision Europeo. 


Caida den Exportacion di Carni di Porco di EU 
Entre januari y mei 2024, e exportacion di carni di porco 
di EU pa paisnan externo a sigui baha. E volumen total di 
exportacion tabata 1.7 miyon ton, marcando un caida di 
2% compara cu e mesun periodo aña pasa. Sinembargo, e 
prestacion di paisnan individual ta varia significativamente. 


Hulanda 
Spaña ta keda e exportado di carni di porco mas grandi den 
EU, manteniendo casi un tercera parti di e participacion di 
mercado. Sinembargo, exportacionnan Spaño a disminui cu 
4% desde comienso di aña, totalisando 0.54 miyon ton di 
januari pa mei 2024. Hulanda y Dinamarca ta sigui como e 


di dos y di tres exportado mas grandi, cu 0.28 miyon ton y 
0.26 miyon ton respectivamente. Ambos pais a experencia 
un caida di 5% den exportacion. 


Crecemento di Alemania 
Alemania ta clasifica na di cuater luga, cu net menos di 10% 
di e participacion di mercado. Den e prome cinco lunanan di 
e aña aki, Alemania a exporta mas o menos 0.16 miyon ton 
di carni di porco, un aumento di 17% compara cu e mesun 
periodo aña pasa. 


China ta Keda e Importador Principal 
China ta sigui ta e importador mas grandi di carni di porco 
di EU, representando mas di un cuart di e exportacionnan 
total di januari pa mei 2024, cu alrededor di 0.45 miyon ton. 
A pesar di a aumenta su importacion di carni di porco for di 
EU cu casi 14% compara cu aña pasa, e volumen total di 
importacion di China a disminui. 


E tendencia aki ta destaca e dinamica cambiante den 
e mercado global di carni di porco, cu algun pais di EU 
luchando pa mantene nan nivelnan di exportacion mientras 
otronan, manera Alemania, ta logra expande nan presencia 
den mercado. 


Exportacion di carni di porco di Union Europeo ta sigui baha 


Hulanda na di dos luga 

INVESTIGADONAN 
Hulandes 
a 


haci un descubrimento remarcabel: e 
schimmel Parengyodontium album por 
kibra polyethyleen, e tipo di plastico 
mas comun den oceano. E resultadonan 
aki, publica den e revista cientifico 
Science of the Total Environment, ta 
mustra cu e schimmel aki por ofrece 
un solucion potencial pa e problema 
mundial di contaminacion di plastico. 


Descubrimento y Investigacion 
Parengyodontium album a wordo haya 
riba desperdicio flotante den e parti 
noord di Oceano Pacifico. Bou guia 
di microbiologo Annika Vaksmaa di e 
Instituto Hulandes pa Investigacion 
di Lama (NIOZ), investigadonan a 
demostra den experimentonan di labo- 
ratorio cu e schimmel blanco y den 
forma di hilo aki por kibra polyeth- 
yleen exitosamente. E plastico aki, un 
di e tiponan mas dañino, ta bira mas 
sensibel pa descompone despues di 
exposicion na radiacion UV den luz di 
solo. Radiacion UV ta causa cambionan 
kimico den polyethyleen, haciendo e 
plastico mas vulnerabel pa atakenan di 
e enzymnan di schimmel. 


Proceso y Resultadonan 
Durante e proceso di descomponi- 
mento door di P. album, carbon dioxide 
ta wordo libera, pero e emision ta 
similar na e cantidad cu hende ta 
emiti ora nan ta hala rosea. Apesar di 
e resultadonan prometedor den labo- 
ratorio, Vaksmaa ta cauteloso cu apli- 
cacion di e metodo aki den sistemanan 
natural. “Si nos agrega un microbe na 
un sistema natural, nos por dañ›e en 
bes di haci bon,” e ta bisa. 


Aplicacion Alternativo 
En bes di uza e schimmel directamente 
den naturalesa, Vaksmaa ta propone 
pa colecta e plastico prome y trece bek 


na tera. Aki e por wordo descomponi 
door di P. album cultiva den cantidad 
grandi. E proceso aki por wordo realisa 
cu tecnicanan proba similar n’esnan di 
cerbeseria. Di e manera aki, e schimmel 
por wordo uza efectivamente sin causa 
daño ecologico no intencional. 


Limitacionnan y Investigacion Futuro 
Un limitacion di P. album ta cu e plas- 
tico mester ta exponi na radiacion UV 
prome pa e por wordo descomponi. 
Esaki ta haci e schimmel inefectivo pa 
plastico cu ta sink na fondo di oceano. 
Sinembargo, Vaksmaa ta optimista cu 
su ekipo lo haya otro schimmels marino 
cu ta capaz di descompone plastico 
den profundidad di lama, mirando e 
diversidad di schimmels marino. 


Problema y Solucion Mas Amplio 
Tur aña, hende ta produci mas di 400 


biyon kilo di plastico, di cual ta wordo 
estima cu 4 porciento ta termina den 
oceano. Aunke e descubrimento di 
microbenan cu por descompone plas- 
tico ta un paso importante, Vaksmaa ta 
enfatisa cu e raiz di e problema mester 
wordo atendi. “Ta fantastico pa mira 
cu microbenan por yuda reduci prob- 
lemanan relativamente grandi. Pero ta 
importante pa atende e problema na 
e fuente. Esey ta nifica cu nos mester 
preveni cu plastico ta yega den natura- 
lesa na prome luga,” e ta bisa. 


E descubrimento di e propiedadnan di 
descomponimento di Parengyodontium 
album ta ofrece speransa pa e lucha 
contra 
contaminacion 
di 
plastico. 


Door di mas investigacion y aplica- 
cion cuidadoso, cientificonan por haya 
un solucion sostenibel pa e problema 
ambiental mundial aki. 


C I E N C I A 


Schimmel ta descompone plastico flotante den oceano 

RAPERO Mericano Snoop Dogg a 
wordo anuncia como un di e ultimo 
torch-bearers p’e vlam Olimpico prome 
cu e ceremonia di apertura diabierna 
awor na Paris. E artista di 52 aña, 
conoci pa su presencia iconico den 
e industria di musica y su contribu- 
cionnan na cultura popular, lo carga e 
vlam den e cayanan di Saint-Denis, un 
suburbio nort di Paris, cu ta hogar di e 
Stadion Olimpico Stade de France. 


E parti di Saint-Denis t’e penultimo 
trayecto di e biahe di e vlam, culmi- 
nando cu e conclusion di e relay n’e 
iconico Eiffel Tower. Esaki ta marca un 
momento significante den e biahe di e 
torch atrabes di Francia, cu a cuminsa 
na mei y a wak e vlam wordo carga pa 
varios personalidad notabel, cada un 
agregando nan estilo unico n’e evento 
historico. 


Snoop Dogg, naci Calvin Broadus Jr., 
na Los Angeles—e ciudad anfitrion p’e 
Weganan Olimpico di 2028—ta trece 
su propio estilo distintivo y atrac- 
tivo global n’e relay. Su envolvimento 
ta destaca e interseccion di deporte 
y entretenimento, celebrando e union 
y diversidad di e spirito Olimpico. E 
participacion di Snoop Dogg ta resalta 
su influencia di hopi tempo y e respet 
cu e ta comanda den diferente arena 
mas leu di musica. 


Uniendo cu Snoop Dogg den e rol 
prestigioso aki ta otro torchbearers 
distingui, 
incluyendo 
ex-manager 


di Arsenal Arsene Wenger, piloto di 
Formula Uno Charles Leclerc, y actriz 
Halle Berry. Cada un di e individuonan 
aki a haci contribucionnan significante 
na nan respectivo terenonan y awor ta 
agrega n’e cultura rico di e relay di e 
torch Olimpico. 


E biahe di e torch Olimpico ta un acto 
simbolico cu ta trece hunto varios 
cultura y nacionnan, poniendo enfasis 
riba paz, union, y e spirito humano 
duradero. E relay di e torch door di 
Francia tabata un biahe vibrante 
y unificador, cu cada torchbearer 
hungando un rol den e preparacion p’e 
ceremonia di apertura grandi na Paris. 
Mientras e torch ta pasa door di Saint- 
Denis, e excitacion ta aumenta pa su 
destinacion final. 
E Eiffel Tower, un monumento emblem- 
atico di Paris, lo sirbi como e escenario 
p’e climax di e relay, simbolisando e 
convergencia di herencia y celebracion 
contemporaneo. E inclusion di celebri- 


dadnan manera Snoop Dogg no sola- 
mente ta atrae atencion global, pero 
tambe ta cera e distancia entre entusi- 
asta di deporte y fanaticonan di cultura 
popular. 


E rol di Snoop Dogg den e relay di e 
torch ta un testimonio di su popularidad 
duradero y su habilidad pa conecta cu 
audiencianan rond mundo. Su partici- 
pacion ta ser spera di atrae atencion 
significante y trece un sentido di cele- 
bracion y alegria n’e evento, realisando 
e spirito Olimpico mientras Paris ta 
prepara pa ricibi mundo. 


Mientras e vlam Olimpico ta continua 
su biahe, e ta carga cu ne e speransa 
y soñonan di atletanan y fanaticonan, 
primintiendo un Weganan Olimpico 
memorabel y inspirador. E contribucion 
di Snoop Dogg n’e biahe aki ta destaca 
e poder di deporte y entretenimento 
pa trece hende hunto, fomentando un 
sentido di union y excitacion global. 


Rapero Mericano Snoop Dogg lo 
carga e vlam olimpico na Paris 

CHARLOTTE Dujardin, un di e atletanan Olimpico mas 
condecora di Gran Britania, a anuncia cu e lo no competi 
den e Weganan Olimpico di Paris 2024 despues cu un video 
controversial a bolbe aparece. E video, cu ta data di cuater 
aña pasa, a revela un “eror di huicio” envolviendo su cabay 
durante un sesion di coaching. 


Den un declaracion emiti diamars, Dujardin a reconoce e 
video y a expresa lamento profundo. “Loke a sosode tabata 
completamente fuera di caracter y no ta refleha e manera cu 
mi ta train mi cabaynan of coach mi alumnonan, sinembargo, 
no tin ningun excusa,” Dujardin a scirbi riba Instagram. “Mi 
ta profundamente arepenti y mester a duna un miho ehempel 
den e momento ey.” 


The Independent a raporta cu e video supuestamente ta 
mustra Dujardin maltratando un cabay na un stal priva. 
E incidente aki a conduci na un investigacion door di e 
Federacion Internacional pa Deporte Ecuestre (FEI), e 
Federacion Ecuestre Britanico, y British Dressage. Mientras 
sperando e conclusion di e investigacionnan aki, Dujardin a 
abstene di mas comentario. 


FEI a anuncia diamars cu Dujardin a wordo suspendi provi- 
sionalmente di tur competencia pa seis luna. E Federacion 
Ecuestre Britanico tambe a suspende, haciend’e no eligibel 


pa tanto competencianan internacional como nacional por 
lo pronto. 


Presidente di FEI, Ingmar De Vos a enfatisa e compromiso 
di e organisacion na bienestar di cabay, declarando, “Nos 
ta profundamente desapunta cu e caso aki, specialmente 
mientras nos ta acerca e Weganan Olimpico na Paris 2024. 
Sinembargo, ta nos responsabilidad y crucial cu nos atende 
cualkier instancia di abuso, ya cu bienestar di cabay no por 
wordo comprometi.” 


Prome cu e incidente aki, Dujardin a wordo celebra como 
un strea di e ekipo Olimpico Britanico. Durante su carera 
ilustre, el a gana tres medaya di oro, un medaya di plata, y 
dos medaya di brons den tres Weganan Olimpico di zomer. 
Su seis medayanan Olimpico ta empata cu ciclista Laura 
Kenny p’e mayoria pa un muhe Britanico. Na 2017, Dujardin 
a wordo honra como un Comandante di e Orden di Imperio 
Britanico pa su logronan remarcabel den deporte ecuestre. 


E retiro di Dujardin for di e Weganan Olimpico di Paris ta 
marca un momento significante den su carera, opacifica p’e 
controversia di e video cu a resurface. Mientras e investiga- 
cionnan ta sigui, e comunidad ecuestre ta reflexiona riba e 
importancia di mantene e standard mas halto di bienestar di 
animal y deportividad. 


Despues di video controversial 


Charlotte Dujardin ta retira di Weganan Olimpico di Paris 2024 


17 
Diahuebs, 25 Juli 2024 
DEPORTE 
AWEMainta 


ANDY Murray, un di e tenistanan Britanico mas celebra di e 
ultimo dos decadanan, a anuncia su retiro for di tennis profe- 
sional despues di e Weganan Olimpico di Paris na 2024. E 
atleta di 37 aña, kende su carera a dura 19 aña, a gana tres 
titulo di Grand Slam y dos medaya di oro Olimpico. 


E biahe di Murray den tennis a cuminsa riba e circuito junior, 
caminda el a gana e US Open junior na 2004. Birando profe- 
sional na 2005, el a rapidamente haci su marca door di gana 
su prome titulo di ATP na 2006 y birando e Britanico No. 
1 pa final di e aña ey. Su ascenso a sigui mientras cu el a 
drenta e top dies di ATP na 2007 y a yega su prome final di 
Grand Slam n’e US Open na 2008. 


Drentando su periodo di mas fuerte, Murray a yega No. 2 
den e ranking mundial pa 2009 y a hunga su prome final 
di Australian Open na 2010, un hazaña cu e lo ripiti cuatro 
biaha mas sin gana. El a sigura su prome titulo major n’e US 
Open na 2012, sigui pa un victoria historico na Wimbledon 
na 2013, birando e prome homber Britanico pa gana e 
titulo di singles riba su mesun tera desde 1936. El a gana 
Wimbledon atrobe na 2016, un aña den cual el a yega tambe 
e finalnan di e Australian Open y French Open. 


Murray a subi n’e puesto No. 1 den e ranking di ATP pa 
prome biaha na november 2016, manteniendo e te augustus 
2017. Sinembargo, su carera pronto a wordo afecta pa lesi- 
onnan, particularmente dolor di heup, cu a afecta signifi- 


cativamente su rendimento. Pa comienso di 2019, e tabata 
contemplando retiro debi n’e dolor persistente. 


Un cirugia di resurfacing di heup a permiti Murray sigui 
hunga cu menos dolor durante e ultimo cuatro añanan. 
Aunke e no tabata capaz di bolbe na su forma maximo, su 
determinacion y perseverancia a keda constante. E tena- 
cidad di Murray riba cancha a dun’e respet y admiracion 
amplio di fanatico y coleganan atletanan. 


Retiro despues di e Weganan Olimpico ta provee un conclu- 
sion adecua p’e carera ilustre di Murray. A pesar di añanan 
di bataya lesionnan y pasa den cirugia, e ta logra conclui 
su carera riba su mesun terminonan, representando e Reino 
Uni n’e Weganan Olimpico - un escenario caminda el a haya 
alegria y exito inmenso. E logronan Olimpico di Murray ta 
inclui dos medaya di oro den singles masculino, uno n’e 
Weganan Olimpico di London na 2012 (unda el a gana tambe 
un medaya di plata den dobles mixto) y otro n’e Weganan di 
Rio na 2016. 


Mientras cu Murray ta prepara pa su competencia profe- 
sional final, e mundo di tennis ta reflexiona riba su contri- 
bucionnan n’e deporte y su biahe remarcabel. Su legado lo 
sigui inspira futuro generacionnan di tenistanan, mientras 
cu e ta despedi di un carera legendario cu a laga un marca 
indeleble riba e historia di tennis. 


Andy Murray ta retira di tennis despues 


di Weganan Olimpico Paris 2024 

E futuro ekipo di Formula 1 di Audi a nombra e ex-hefe di e ekipo 
di Ferrari, Mattia Binotto, como e lider di su proyecto di F1. E 
ehecutivo Italiano lo asumi su rol nobo cuminsando 1 di augustus, 
marcando un cambio significante den liderazgo p’e entrada ambi- 
cioso di e fabricante Aleman den e categoria premier di motors- 
port. 


Cu e yegada di Binotto, figuranan clave Andreas Seidl y Oliver 
Hoffmann lo sali for di e proyecto. E duo aki tabata instrumental 
den guia e preparacionnan di Audi pa su debut den Formula 1 
na 2026. Gernot Döllner, CEO di Audi, a expresa su entusiasmo 


tocante Binotto uniendo su mes n’e ekipo. “Mi ta hopi contento 
cu nos a logra trece Mattia Binotto riba e ekipo pa nos proyecto 
di Formula 1. Cu su experiencia extenso di mas di 25 aña den 
Formula 1, indudablemente e lo haci un contribucion decisivo na 
Audi,” Döllner a bisa. 


E Binotto di 54 aña a cuminsa su carera cu Ferrari na 1995 y 
a separa di e ekipo na 2022 despues di un periodo desafiante 
marca pa rendimento inconsistente y erornan strategico. Binotto 
a subi n’e rol di hefe di ekipo di Ferrari na 2019. A pesar di un 
comienso prometedor p’e temporada di F1 di 2022, Ferrari a 
lucha pa cumpli cu e expectativanan halto, hibando na critica 
persistente particularmente tocante strategia di careda. Esaki 
finalmente a resulta den e renuncia di Binotto. 


Prome cu su periodo como hefe di ekipo, Binotto a fungi como 
director tecnico di Ferrari, contribuyendo n’e ekipo durante e 
cinco campeonatonan mundial di Michael Schumacher. 
E adkisicion di Audi di e ekipo di Formula 1 di Sauber lo ta completo 
pa 2026. Inicialmente, Audi a planea pa adkiri un participacion 
di 75% den e ekipo, pero e fabricante ta aspira pa bira e doño 
completo di e ekipo Suiso. Actualmente, Sauber, cu e pilotonan 
Valtteri Bottas y Zhou Guanyu, ta posiciona n’e parti patras di 
e grid di Formula 1. E adicion di Binotto ta wordo mira como 
un movecion strategico pa eleva e competitividad di Audi den e 
deporte, haciendo uzo di su experticio y experiencia extenso. 


E entrada di Audi den Formula 1 ta representa un expansion 
significante di su actividadnan den motorsport, y e nombramento 
di Binotto ta spera di fortalece e desaroyo y rendimento di e ekipo 
mientras nan ta prepara p’e temporada di 2026. 


Audi a contrata Mattia Binotto 
pa su futuro ekipo di Formula 1 


COMO campeon di campeonato 2022 - 2023. E legend- 
ario organisacion deportivo, funda 15 februari 1934, 
celebrando 90 aniversario, lo ta entre e grandinan di 
Caribe. Un total di 16 ekipo lo bataya cu otro den e 
formato “Do or Die” p’e titulo maximo, cu t’e “Champions 
League Cup” di nos region.  


Cu e “Sargento Mayor” Veron Albertsz na timon, den un 
staff completo, cu ultimo lunanan a hiba ekipo na “next 
level” cu un tremendo preparacion tactico pero tambe 
a traha cu un preparado fisico profesional. Expectativa 
ta halto ora cu RCA topa nada menos cu e campeon di 
Jamaica Arnett Gardens FC diasabra awo 27 di juli pa 
8or di anochi. 


Cu un victoria, tricolores lo ta bek den bataya diamars 
30 di juli. Ekipo tricolor di Solito tin un historia grandi, 
entre otro prome ekipo di Aruba pa sali campeon Antiano, 
prome ekipo campeon Pais Aruba 1986 y campeon 2015 
ABC na Bonaire. Diahuebs atardi 3or famia y fanati- 
conan lo ta na aeropuerto Reina Beatrix pa desea exito 
n’e delegacion tricolor. 


“Tricolornan di Solito” 
lo representa Aruba den 


CFU Club Shield 2024 

E tension entre Leon Edwards y 
Belal Muhammad a yega na un punto 
critico mientras nan ta prepara pa 
nan revancha hopi anticipa na UFC 
304 diasabra awor na Manchester. 
Edwards, e campeon actual di peso 
welter di UFC, a bira e blanco di e 
declaracionnan audaz y afirmacionnan 
confia di Muhammad. 


Muhammad a expresa vocalmente su 
creencia cu e lo derota Edwards facil- 
mente, yamando su mes e “kryptonite” 
di Edwards y prediciendo cu e lo “cana 
door di” e campeon. E comentarionan 
aki no a pasa desapercibi pa Edwards, 
kende ta haya nan confuso y un meno- 
sprecio di nan encuentro previo. 


“E ta djis delirando,” Edwards a bisa. 
“E manera cu el a papia, ta manera e 
prome pelea, e prome rond, djis no a ni 
sosode. Mi ta kere nos tur dos sa cu esey 
ta un cos kens, locual e ta bisando.” 
Nan prome pelea, cu a tuma luga mas 
cu tres aña pasa, a termina premat- 
uramente den e di dos rond debi na 
un golpi accidental den e wowo di 
Edwards. Esaki ta laga solamente un 
rond pa cada peleador interpreta na 
nan propio fabor. Edwards a critica 
e estilo di Muhammad, describiendo 
e como un bringado lento, basa riba 
boxeo-wrestling, y ta kere cu nan pelea 
proximo lo ta un reto completamente 
nobo. 


Ambos bringado ta afirma di a evolu- 
ciona desde nan pelea inicial. Edwards 
a enfrenta competencia mas duro 
y a defende su titulo, mientras cu 
Muhammad ta insisti cu el a mehora 


significativamente door di enfrenta un 
variedad di estilo di pelea. Muhammad, 
kende a haci campaña pa un opor- 
tunidad di titulo pa mas cu un aña, ta 
ansioso pa resolve e cuenta riba un 
escenario grandi. 


“Mi a bringa e striker, e grappler, e wres- 
tler, e knockout artists,” Muhammad 
a bisa. “Mi a bira miho cada training 
camp, pues mi no a haci nada mas cu ta 
den gym, train duro tur dia p’e momento 
aki, p’e pelea aki.” 


E caminda di Muhammad a wordo 
plaga cu frustracion y retraso, haci- 
endo e oportunidad aki pa un titulo 
mas significante ainda pa su persona. 
E ta disfruta di e oportunidad pa bringa 
Edwards dilanti un publico grandi na 
Manchester, contrastando nan pelea 
anterior na UFC Apex sin publico. 


E guera di palabra tambe a toca e 
popularidad y comerciabilidad di e 


bringadornan. Ambos banda a acusa e 
otro di falta carisma y poder di atrac- 
cion. Muhammad a critica Edwards pa 
no participa den promocion y media 
social, mientras cu Edwards ta keda 
sceptico di e atractivo di Muhammad. 


“Mi ta sinti cu ta p’esey el a papia tanto 
cos desde cu e pelea a wordo anuncia 
tocante locual e ta bay haci y con facil 
e pelea lo ta y bla, bla, bla,” Edwards 
a bisa. “Mi no sa kico e ta haciendo... 
Tur cos cu bo ta bisa bo ta bay haci, bo 
nunca a haci. Ningun di nan a yega di 
sosode den bo carera.” 


Mientras cu e pelea ta acerca, e 
retonan ta halto, y e animosidad ta 
palpable. Edwards ta aspira pa silencia 
Muhammad un biaha pa semper, mien- 
tras cu Muhammad ta determina pa 
demostra su superioridad y captura e 
campeonato. E enfrentamento na UFC 
304 ta priminti di ta un culminacion 
emocionante di un rivalidad cayente. 


Prome cu nan revancha den UFC 304 


Leon Edwards y Belal Muhammad ta intercambia golpinan 

ENFERMEDAD di refluho gastroesofagico 
(GERD) ta sosode ora e contenido di bo 
stoma frecuentemente ta move bek den bo 
esofago (garganta), hopi biaha causando 
iritacion y dolor. Mientras cu hopi hende ta 
experiencia refluho acido of kimamento di 
stoma ocasional, GERD ta wordo diagnos- 
tica ora e sintomanan aki ta sosode mas 
cu dos biaha pa siman, afectando rond di 
20% di hende mundialmente. Si e keda sin 
wordo trata, GERD por hiba na complica- 
cionnan serio. 


Sintomanan di GERD 
E sintoma mas comun di GERD ta kimam- 
ento di stoma persistente, caracterisa pa 
un sensacion di zuur of kimamento den e 
stoma cu por extende pa e pecho, nek, y 
garganta, acompaña pa un sabor zuur of 
marga na e parti patras di boca. Sacamento 
di cuminda of likido tambe ta comun. Otro 
sintomanan ta inclui un sensacion di ta 
yen of un bala den garganta, tos cronico, 
un bos grof, y mal aliento. 


Sintomanan di alarma, cual por indica un 
condicion subyacente mas severo, ta inclui 
dificultad pa guli (disfagia), dolor ora ta 
guli (odinofagia), nausea of sacamento, 
perdida di peso, anemia, y sangramento. E 
sintomanan aki ta merece atencion medico 
inmediato. 
Babynan tambe por sufri di GERD, cu 
sintomanan manera scupi of saca hopi 
biaha, nenga di come, problema pa guli, 
hogamento of sofocacion, respo muha 
of hiccup, iritabilidad of tira nan curpa 
atras durante of despues di alimenta- 
cion, perdida di peso, crecemento pober, 
tos recurrente, pneumonia, y dificultad pa 
drumi. 


Causa di GERD 
GERD ta comunmente causa pa funciona- 
mento inapropia di e sfinter esofagico infe- 
rior (LES), un musculo cu ta actua como 
un klep entre e esofago y e stoma. Ora e 


LES no ta cera corectamente, contenido di 
stoma por subi den e esofago. 


Factornan cu ta contribui na un LES cu no 
ta funciona corectamente ta inclui: 
Hernia Hiatal: Parti di e stoma ta move 
riba e diafragma, comprometiendo e LES. 
Cumindanan Grandi: Come di mas por 
causa distension di stoma, cu ta haci cu e 
LES no ta cera corectamente. 
Drumi Despues di Come: Presion insufici- 
ente riba e LES ora ta drumi por hiba na 
reflux. 


Otro factornan contribuyente ta inclui 
humamento, uzo frecuente di remedi 
anti-inflamatorio no steroidal (NSAIDs), 
obesidad, embaraso, y edad mas grandi. 
Condicionnan manera ansiedad, asma, 
y sindroma di tripa iritabel tambe 
por 
empeora 
sintomanan 
di 
GERD. 


Adicionalmente, consumo di alcohol y 
cierto custumbernan dietetico manera 
cumindanan cu hopi vet, cumindanan 
picante, y cierto fruta y bebidanan por 
aumenta e risico di GERD. 


Diagnostico di GERD 
Diagnosis tipicamente ta envolve un revi- 
sion di historia medico y un examinacion 
fisico. 


Pa sintomanan persistente of sintomanan 
di alarma, testnan adicional por ta nece- 
sario, incluyendo: 
Sonda pH Ambulatorio di 24 ora: Ta midi 
exposicion di acido den e esofago. 
Esofagograma: Imagen di X-ray despues 
di bebe un solucion di barium. 
Endoscopia Superior: Ta examina e 
esofago uzando un tubo flexibel cu un 
camera. 
Manometria Esofagico: Ta midi forsa di 
musculo esofagico. 
Monitor di pH Esofagico: Ta monitor 
nivelnan di acido den e esofago durante 
algun dia. 


Tratamento pa GERD 
Maneho y tratamento di GERD hopi biaha 
ta cuminsa cu cambionan di estilo di bida 
y remedinan casero: 
Ehercicionan di Respiracion: Ta yuda 
reduci sintomanan. 
Ahustenan Dietetico: Evita cuminda y 
bebida cu ta provoca refluho. 
Maneho di Peso: Mantene un peso modera 
por yuda reduci sintomanan. 
Evita Humamento: Stop di huma por 
mehora funcion di LES. 
Habitonan di Come: Evita cumindanan 
grandi anochi y warda 2-3 ora despues di 
come prome cu drumi. 
Posicion di Drumi: Eleva e cabes durante 
soño pa preveni refluho. 


Si cambionan di estilo di bida no ta sufi- 
ciente, por prescribi medicacion, manera 
anti-acido, y blokiado di receptor H2. 
Consulta cu un dokter prome cu cuminsa 
cualkier medicacion debi na potencial 
efectonan secundario. 


Den casonan severo, cirugia por ta nece- 
sario. Opcionnan ta inclui fundoplicacion, 
e sistema di maneho di refluho LINX, y 
cirugia bariatrica. 


Posibel Complicacionnan si no trata 
GERD 
GERD no trata por hiba na complicacionnan 
serio manera esofagitis (inflamacion di e 
esofago), strictura esofagico (rekmento 
di e esofago), esofago di Barrett (cambi- 
onan permanente na e esofago), cancer 
di esofago, y problemanan dental manera 
erosion di enamel di djente y enfermedad 
di encia. Prevencion, maneho, y trata- 
mento di sintomanan di GERD ta crucial pa 
evita e complicacionnan aki. 


Causa, Sintomanan, y Tratamentonan 


Refluho Acido y GERD 

MANEHA cuero sensitivo por ta un reto, specialmente ora di 
busca e productonan corecto pa cuido di cuero. Hidratantenan 
hipoalergenico ta un bon solucion pa esnan cu cuero sensi- 
tivo of propenso na alergia. Den e guia aki, nos lo explora 
kico ta hidratantenan hipoalergenico, con pa determina si bo 
mester di uno y duna recomendacionnan pa e miho opcionnan 
disponibel. 


Kico ta Hidratantenan Hipoalergenico? 
Hidratantenan hipoalergenico ta productonan di cuido di 
cuero specialmente formula pa minimalisa e risico di reac- 
cionnan alergico. Tipicamente nan ta liber di alergenonan 
comun manera fragancia, colorantenan y cierto preserva- 
tivonan cu por irita e cuero sensitivo. E hidratantenan aki ta 
provee hidratacion y nutricion sin causa iritacion, picamento 
of incomodidad. 


Con Mi Sa si Mi Mester un Hidratante Hipoalergenico? 
Si bo ta experiencia cualkier di e siguiente sintomanan despues 
di uza hidratantenan regular, lo bo por beneficia di cambia pa 
un opcion hipoalergenico: 
• Cuero cora y iritacion 
• Sensacion di picamento y keintura 
• Plekinan seco of cuero cu ta pela 
• Brote of puishi 
• Sensibilidad na fragancia of cierto ingredientenan 
Consulta cu un profesional tambe por yuda determina si un 
hidratante hipoalergenico ta adecuado pa bo. 


Construi Bo Rutina Completo di Cuido di Cuero Hipoalergenico 
Crea un regimen completo di cuido di cuero hipoalergenico 
por yuda maneha cuero sensitivo y reduci e risico di iritacion. 
AWEMainta ta ofrecebo un guia paso pa paso: 
Paso 1: Limpia e cara → Cuminsa cu un limpiador suave y 
hipoalergenico pa elimina impuresanan sin kita e azeta natural 
di bo cuero. 
Paso 2: Toner → Uza un toner hipoalergenico pa balansa 
e nivelnan di pH di bo cuero y prepara esaki pa e siguiente 
pasonan den bo rutina di cuido di cuero. 
Paso 3: Serum → Aplica un serum hipoalergenico pa atende 
preocupacionnan specifico di cuero, manera hidratacion, anti- 
iritacion, of anti-aging. 
Paso 4: Hidratante → Finalisa cu un hidratante hipoalergenico 


pa seya e hidratacion aden y proteha e barera di e cuero. 
Paso 5: SPF → Proteha bo cuero di e rayonan UV dañino cu un 
protector solar hipoalergenico. 


Con pa Cuida Cuero Sensitivo 
Cuida cuero sensitivo ta envolve mas cu djis scoge e produc- 
tonan corecto. 
Aki tin algun tip pa mantene bo cuero saludabel y contento: 
• Test di e producto riba u pida chikito di bo cuero ora a bay 
uza productonan nobo: Prome cu incorpora productonan nobo 
den bo rutina, haci un test riba un area chikito di bo cuero pa 
check pa cualkier reaccion adverso. 
• Evita Ingredientenan Fuerte: Keda leu di productonan cu 
alcohol, fragancianan sintetico, y exfoliantenan fuerte cu por 
irita cuero sensitivo. 
• Hidrata Regularmente: Mantene bo cuero hidrata cu un 
hidratante hipoalergenico adecua pa mantene e barera di 
cuero y preveni secura. 
• Uza Awa Lauw: Ora di limpia bo cara, uza awa lauw enbes di 
awa cayente pa evita kita e azeta natural di bo cuero. 
• Proteha Bo Cuero: Semper aplica un protector solar di espe- 
ctro amplio cu por lo menos SPF 30 pa proteha bo cuero sensi- 
tivo di daño UV. 


Hidratantenan hipoalergenico ta un excelente escogencia pa 
individuonan cu cuero sensitivo of propenso na alergia. Door 
di scoge e productonan corecto y sigui un regimen suave di 
cuido di cuero, bo por mantene bo cuero saludabel, hidrata, y 
liber di iritacion. 


Un guia pa hidratantenan hipoalergenico 

EMBARCA riba e caminda pa madurez ta un proceso di 
transformacion cu ta exigi esfuerso intencional y reflexion 
riba bo mes. Madurez no ta simplemente un caracteristica 
relaciona cu edad; e ta encera caracteristicanan distinto 
cu ta contribui na inteligencia emocional y e capacidad pa 
maneha e retonan di bida. Door di compronde e caracter- 
isticanan aki y tuma pasonan practico, individuonan por 
fomenta crecemento personal y logra un bida mas yen di 
satisfaccion. 


Individuonan madura ta exhibi varios caracteristicanan 
clave, incluyendo control emocional, responsabilidad, y 
compromiso. Nan ta maneha nan emocionnan cuidadosa- 
mente, cumpliendo cu nan compromisonan pa fomenta 
confiansa den nan relacionnan. Humildad, autosuficiencia, 
y establecimento di metanan delibera tambe ta caracter- 
isticanan di madurez, reflehando un enfoke balansa y cu 
proposito na bida. E caracteristicanan aki ta permiti individ- 
uonan nabega complehidad cu gracia y tuma decisionnan 
cu ta alinea cu metanan den largo plaso enbes di gratifica- 
cion a corto plaso. 


Pa mehora bo madurez, considera pasonan practico conseha 
pa expertonan. E pasonan aki ta inclui cumpli cu compromi- 
sonan, desaroya dominio propio, tuma decisionnan consci- 
ente, y cultiva humildad. Cultivando autosuficiencia y 
estableciendo metanan delibera por contribui significativa- 
mente na bo crecemento personal. Ademas, mantene enfoke 
riba metanan den largo plaso ta mustra un compromiso cu 
madurez. Pasonan practico manera esakinan ta yuda indi- 
viduonan desaroya un fundeshi fuerte pa exito personal y 
profesional. 


Embarca riba e caminda pa madurez ta trece hopi benefi- 
cionan. Individuonan madura ta forma miho relacionnan 
construi riba confiansa y empatia. Logrando metanan 
personal ta contribui na un sentido di satisfaccion, mien- 
tras cu resiliencia emocional ta empodera nan pa nabega 
e retonan di bida cu gracia. Madurez ta influencia exito 
den carera y bienestar general positivamente a traves di 
comportacion responsabel y orienta riba metanan personal. 
E habilidad pa maneha stress y contratiempo efectivamente 
ta un bentaha significante, hibando na un bida mas balansa 
y contento. 


Di otro banda, comportacion inmadurez por stroba desaroyo 
personal y interpersonal. Relacionnan tenso, dificultadnan 
den cumpli cu compromisonan, turbulencia emocional, y 
potencial stagnacion ta trampanan asocia cu inmadurez. 
Reconoce e trampanan aki ta subraya e importancia di 
cultiva madurez activamente pa un bida mas yen di satis- 
faccion y cu proposito. Evita tal comportacion ta crucial pa 
mantene relacionnan saludabel y sigura desaroyo personal 
continuo. 


Tuma responsabilidad pa bo accionnan y acepta respon- 
sabilidad ta virtudnan importante den yega madurez. Esaki 
ta envolve reconoce fayonan sin tira culpa riba otronan. 
Ademas, e capacidad pa laga bay aspectonan cu no ta 
contribui mas na bo crecemento personal, sea ta habito, 
relacion, of patronchinan di pensamento, ta integral pa e 
proceso di maduracion. Cultiva gratitud door di expresa danki 
pa e aspectonan di bida, tanto significante como chikito, ta 
fomenta un mentalidad positivo. Adicionalmente, establece 
un rutina stabiel cu ta inclui compromisonan di trabou of 
estudio, ehercicio, y actividadnan creativo ta contribui na 
bienestar mental y fisico. 


Den conclusion, cultiva madurez ta un proceso continuo y 
dinamico cu ta envolvi mehoracion personal continuo. Door 
di incorpora e pasonan accionabel aki den e bida di un 
persona, individuonan por fomenta crecemento personal, 
construi relacionnan significativo, y nabega e complehidad 
di bida cu gracia y resiliencia. Madurez ta bay mas aleu cu 
edad; e ta un escogencia consciente pa evoluciona y acepta 
un bida yen di proposito y satisfaccion. 


Cultiva madurez: 


Un caminda pa crecemento personal y satisfaccion 


23 
Diahuebs, 25 Juli 2024 
COMUNIDAD 
AWEMainta 


ENFERMERA Meredith a keda sumamente 
sorprendi ora el a drenta bek clinica di dialisis 
despues di haya un recorido n’e edificio nobo di 
HOH Academy. Durante e recorido coleganan a 
core decora y prepara pa su yegada bek. E no 
a sospecha nada y a keda masha emociona di a 
mira tur colega, famia y miembronan di Hunta di 
Directiva hunto ta grita ‘surprise’! E dia aki, e dia 
cu el a sali empleado di luna na HOH, ta sigur un 
dia cu nunca e lo lubida. 


Meredith Pabon-Ras ta labora na HOH como 
enfermera na departamento di dialisis desde 
aña 1996. El a cuminsa su carera na HOH y keto 
bay ta stima su trabou. E tin hopi experiencia y 
ta comparti esaki door di guia studiante y cole- 
ganan nobo. Su manera di traha ta hopi profe- 
sional y como cu e ta un persona hopi habri, por 
acerca Meredith pa conseho di cualkier aspecto 
di trabou. E ta un tremendo teamplayer cu comp- 
rension pa otro y coleganan semper por conta 
riba dje. 


Meredith ta un colega hopi responsabel cu tin e 
interes di su pashentnan na pecho, ehecutando 
su trabou cu hopi amor. E ta gusta duna guia 
y yuda su pashentnan biba un calidad di bida 
mas halto cu por door di duna apoyo moral y 
emocional y alabes educa nan tocante nan enfer- 
medad. Meredith ta un persona cu gusta siña 
y educa su mes. E ta tuma tur oportunidad cu 
HOH ofrece pa desaroya su mes y asina mehora 
continuamente e calidad di su trabou. Ademas, e 
ta comparti esaki cu coleganan p’asina eleva ful 
departamento tambe. E ta preciso den su trabou 
y tin talento pa paga tino riba detayenan chikito 
y p’esey hopi biaha e ta encarga pa haci evalu- 
acionnan. Ademas, e ta un colega proactivo cu 
ta tuma iniciativa y no ta para keto te ora hunto 
yega na solucion. 


Un colega ehemplar y dedica na su profesion, 
esey ta Meredith. Su talento, experticio y compro- 
miso pa continuamente mehora e departamento 
ta impresionante. Hunta di Directiva, manage- 
ment y coleganan ta hopi contento y orguyoso 
di tin Meredith den team HOH. Masha pabien 
Meredith cu e bunita titulo di empleado di luna di 
juni 2024! 


Un colega cu tremendo experticio y talento pa su trabou 


Meredith Pabon-Ras ta empleado di luna di juni na HOH 

DIAHUEBS 25 di juli ta Dia di 
Pensionado. Un dia pa celebra y honra 
e bida largo di sabiduria, experencia 
y contribucion di nos grandinan cu 
a construi e caminda prome cu nos. 
Mientras nos ta reconoce nan trabou 
duro y dedicacion, nos ta recorda cu 
cada fase di bida tin su mes bunitesa 
y proposito. Mannan di nos pension- 
adonan, nos grandinan, a skirbi nos 
historia, a duna nos lesnan di bida, a 
construi hogarnan, cuida famianan y 
a moldea nos cultura cu ta difini nos 
como pueblo. Nan a mustra resiliencia 
y curashi den tempo dificil y a demostra 
cu union, sacrificio y determinacion, ta 
e forsa pa logra y triunfa riba retonan. 
Dia di Pensionado ta inspira nos pa 
aprecia cada esfuerso di nos grandinan 
y wak e futuro cu mas speransa y grat- 
itud. 


Prome Minister Evelyn Wever-Croes, 
den nomber di Gobierno di Aruba y di 
pueblo di Aruba en general, ta gradici 
tur pensionado di nos pais pa nan 
legado cu nan a laga atras pa nos, pa 
ta e protectornan di nos tradicion, cu 
a preserva nos herencia cultural cu ta 
haci Aruba unico. 


Gabinete Wever-Croes, desde inicio di 
gobernacion na aña 2017, a pone prio- 
ridad pa mehora e calidad di bida di 
nos ciudadanonan mayor. A duna nos 
pensionadonan atencion riba diferente 
tereno. Pa menciona algun, riba tereno 
di salud, a pone mas doctor specialisa 
pa hende grandi, Geriatra, den servicio 
di Gobierno. Riba e tereno financiero, 
Gobierno a hisa entrada di esnan cu ta 
biba riba un pension so, 4 biaha caba 
y ta preparando pa his’e un biaha mas. 


Tambe, riba e aspecto di impuesto, 
Gobierno a baha e tarifa di impuesto 
riba pension 4 biaha caba y ta trahando 
riba un cambio grandi na caminda cu lo 
wordo anuncia pronto. 


Riba e cuido general y mas atencion na 
nos grandinan, Minister Ursell Arends 
recientemente a habri un ‘Inloophuis’ 
Pasadia Pa Nos Grandinan y tin mas pa 
habri den plan, na unda cu nos grand- 
inan por bay y pasa dia hunto y despues 
na final di dia, bay cas bek. 


Poniendo nos pensionadonan, nos 
grandinan como prioridad, Prome 
Minister ta expresa: “Mi lo sigui traha 
na bienestar di tur e pensionadonan 
na Aruba. Mi ta gradici cada un pa 
nan dedicacion na nos pais. Riba e dia 
special aki, laga nos tur como ciudada- 
nonan agradeci, tuma tempo pa mustra 
nos aprecio cuminsando na esnan mas 
cerca di nos y na cada ciudadano mayor 
den nos sociedad. Laga nos tuma tempo 
pa scucha nan historia y reconoce e 
rikesa di conocemento cu nan ta ofrece 
y e impacto increibel cu ainda nan tin 
den nos comunidad. Danki di curason 
na cada pensionado pa e legado cu 
boso a duna nos y pa guia nos cu boso 
sabiduria. Feliz Dia di Pensionado”. 


PA nos ta un honor y placer di por dirigi 


algun palabra di aprecio y gratitud riba e 


ocasion special aki, Dia di Pensionado. 


Henter bida, e pensionado a traha duro, 


a dedica su energia, y a duna hopi di su 


tempo pa yuda desaroya y fortalece nos 


comunidad. 


Su labor y sacrificio no a bay sin reconoce- 


mento y awe nos ta rindi honor pa e contri- 


bucion valioso cu e pensionado a duna 


durante su trayecto di trabou. 


Nos ta celebra awe no solamente retiro, di 


e pensionado, pero mas importante, nos 


ta celebra su dedicacion, compromiso y 


trabou duro cu a pone nos riba caminda pa 


un futuro miho. 


E pensionado a demostra nos kico ta e 


balor di persevera den bida. 


Nos ta sinti un profundo gratitud pa tur 


locual e pensionado a logra den nos comu- 


nidad. 


Awo cu el a bay un paso atras for di e trabou 


di dia pa dia, e merece felicidad, salud, paz 


y trankilidad. 


Su experiencia, sabiduria y conseho ta algo 


valioso pa henter nos comunidad. 


Mi ta spera cu e sigui gosa di e premio di 


retiro cu e merece. 


Sigui inspira nos cu bo energia y pasion pa 


bida.  


Mi kier a recorda tur pensionado cu semper 


e tin un luga special den nos curason y den 


comunidad.  


Di fondo di nos curason, masha danki pa 


tur e esfuerso y pasion cu bo a inverti den 


bo trabou y den bo bida.  


Masha pabien y pasa un feliz dia di pensio- 


nado! 



Na nomber di OPPA 


Feliz dia di pensionado 


Gobierno lo sigui traha na bienestar di 


nos ciudadanonan cu a construi nos pais 


Estimadonan pensionadonan, 

RECIENTEMENTE Prome Minister Evelyn Wever-Croes, 
hunto cu Minister di Finansa y Cultura, Xiomara Maduro a 
reuni cu representantenan di FCCA. Durante e reunion aki 
a trata e tema di e necesidad di vivienda na Aruba, special- 
mente viviendanan social. 


FCCA (Fundacion Cas pa Comunidad Arubano) a wordo 
lanta 45 aña pasa, na comienso di aña 1979, cu e meta pa 
yuda Gobierno logra construi casnan y pa percura pa traha 
vivienda social pa tur hende na Aruba por tin un dak riba 
nan cabes. 


Prome Minister ta indica cu e demanda pa vivienda na Aruba 
ta grandi. Tin mas di 3000 persona cu ta sperando pa haya 
un cas y FCCA no tin e capacidad pa construi e cantidad aki. 
Gobierno ta bay duna di su parti awor y yuda FCCA construi 
e cantidad di casnan aki. Awor cu financieramente Aruba ta 
para solido, por crea y destina e espacio financiero pa FCCA 
por construi cas. Gobierno hunto cu FCCA ta trahando riba 
un convenio pa yega na otro pa asina facilita e trabounan 
den futuro y garantisa cu cada aña minimo 200 cas ta wordo 
construi y asina por yega na yena e necesidad cu tin. 


Prome Minister: “Mi ta sinti mi sumamente contento cu awor 
nos por haci esaki. Despues di a sobrevivi e pandemia, nos a 
stabilisa e situacion financiero di nos pais, y awor cu nos ta 


den recuperacion y nos a crea e espacio financiero, nos por 
haci e inversionnan aki y percura pa nos por yega na mas 
vivienda social aki na Aruba”. 


Tin mas di 3000 persona cu ta sperando pa haya un cas 


Financieramente Aruba ta para solido awor 


Y lo percura pa destina e espacio financiero pa FCCA construi cas 

E festival di cine di Playa a yega su final despues di tres dia di presentacion 
di peliculanan y entregamento di premio. E di cuater edicion di e festival di 
cine a inicia for di november 2023 cu inscripcion di peliculanan. Despues a 
sigui cu e seleccion y na final presentacion. Fundacion CINEARUBA ta wak 
bek atras na un otro edicion realisa exitosamente yena cu dos anochi di 
presentacion di peliculanan di tur parti di mundo. Cas di Brenchie tabata 
e anfitrion di Playa Film Festival y a percura pa un ambiente caluroso den 
centro di ciudad, pa ta exacto Wilhelminastraat, Playa. 


E anochi a culmina na Santos cu entregamento di premio unda cu ‘I Am 
Not Down’ di India a gana e premio pa miho pelicula cortico internacional. 
Den e categoria di Kingdom of Shorts e pelicula cortico local ‘Filomena’ 
a gana e premio publico pa miho pelicula y tambe e premio di hurado 
pa miho actor Beach Lama. Otro premionan hurado a bay pa ‘Cachot’ pa 


Playa Film Festival 2024 di fundacion 
CINEARUBA a culmina exitosamente 


miho pelicula, miho actriz Shari Oleana, miho 
director Samueldavid Baromeo y miho cine- 
matografo Refael Kariodimejo. 


Fundacion CINEARUBA kier gradici tur e 
cineastanan pa a participa y tur e person- 
anan cu a asisti na e presentacionnan. Tambe 
un gradicimento na Setar, Cede Aruba, VNO, 
Santos y Areopuerto Internacional Reina 
Beatrix pa e sosten. 


Inscripcion a habri caba pa e siguiente edicion 
di Playa Film Festival y por haya mas informa- 
cion na: filmfreeway.com/playafilmfestival. 

RECETA DI DIA 


Ingredientenan 
2 bleki di tuna 
1 cup di avena (rolled oats) 
2 webo 
½ siboyo 
2 tenchi di conoflok 
1 telep di chives 
1 telep peterselie (parsley) 
½ telep salo 
chili flakes na smaak 
Garlic powder na smaak 
Onion powder pa smaak 
All season na smaak 


Preparacion 
Saca e awa for di e bleki di tuna 


Corta e peterselie y chives chikito, 


machica e conoflok y agrega esakinan 
na e tuna den un baki. 


Procesa e avena den osterizer te ora e 
bira puiro y agrega esaki den e bowl. 


Agrega salo y chili flakes + condimento 
na smaak. 


Bati e webonan den un bowl separa y 
agrega esaki na e resto di ingredien- 
tenan. 


Mescla tur cos hunto te ora forma un 
bala di mansa. 


Forma balchi nan chikito, mas o menos 
15 pida. 


Hasa e balchinan den Airfryer na 180 
grado Celsius pa 10 minuut 


Balchi di tuna gluten free 

Fortaleza pa Famia 


Sinceramente, Pastoor Marcel Balootje 


NOS grandinan semper a bisa esey, y cada dia nos por 
contempla cu e no ta posibel, ni maske con moderno y 
materialista cu e mundo por bira. Pasobra tin dos caminda, 
un caminda hancho y un caminda smal, y ta hende mes ta 
scoge den cual nan kier cana, E caminda hancho ta hiba na 
perdicion y e caminda smal ta hiba na pas y bida eterna. 


E caminda hancho ta mustra bon na principio, yen di fiesta, 
amistad, paranda, pero tambe e ta yena cu inmoralidad, 
maldad y malicia. 


E caminda smal hopi hende ta rechase, pasobra den dje 
tin puresa, santidad, humildad, norma y balor, y mas cu tur 
cos temor di Dios, y su final lo ta victoria den Cristo Hesus, 
den e reino di Dios. 


Bijbel ta bisa nos cu lo tin dos grupo, un grupo cu Señor lo 
bisa: Pasa na mi man drechi siervo fiel, pero tambe lo tin 
un grupo cu Señor lo bisa; Bay for di Mi, Ami no conoce bo. 


No ta tur hende cu ta bisa Mi Señor, Señor lo drenta e reino 
di cielo, ma esun cu haci e boluntad di Mi Tata cu ta den 
cielo (Mateo 7:21). 


P’esey ta hopi bon pa nos tene cuenta cu e boluntad di 
Dios den tur cos, pa evita sorpresa y decepcion, ora nos tin 
cu presenta un ora pa otro dilanti Señor, pasobra ningun 
hende sa e dia cu Señor lo yama nan, ni tampoco e dia di 
e Binida di Señor. 


P’esey Romanonan 12:2 ta bisa lo siguiente: Y no sea 
conforme e mundo aki, ma sea transforma pa medio di e 
renobamento di boso mente, pa boso por comproba kico 
ta e bon y agradabel y perfecto boluntad di Dios. 


Filipensenan 4: 8 ta para skirbi: Finalmente rumannan, tur 
loke ta berdadero, tur loke ta honorabel, tur loke ta husto. 
tur loke ta puro, tur loke ta bunita, tur loke ta di bon fama, 
si tin algun virtud, y si tin algo digno di alabansa, laga 
esakinan ocupa boso mente. 


Ningun hende no por sirbi dos shon, Pasobra palabra di 
Dios ta bisa cu amistad cu mundo ta enemistad cu Dios, 
Esun cu ta kere cu e por sirbi Dios y mundo na mes un 
momento ta gaña su mes y su propio orguyo y arogancia 
lo trece tristesa den su curason. 


Den e palabra di Dios, ta para skirbi: No gaña boso mes 
Dios, Dios no ta laga haci bofon di dj’E (Galationan 6:7) 
Pasobra loke hende sembra e lo cosecha. 


Tur hende mester dicidi di biba un bida completo pa Cristo 
Hesus, pasobra un mita bida Cristian no ta existi den bista 
di Dios, un bida Cristian fake, yena cu kier, arogancia, cu 
hopi falta di humildad y temor di Dios ta tempo perdi. 


Señor lo recorda tur hende den su palabra: Esun cu no ta 
cu Mi ta contra Mi, den Señor no ta existi dos caminda, 
sea bo ta Dios of bo ta sin Dios, pero un bida neutral of un 
bida cu bo ta baila tur dos banda ta un bida cu bo mes a 
scoge pa biba. Y tur cos cu nos ta haci riba nos mes no tin 
respaldo di Dios. 


Dios ta luz y den dj’E no tin nada, nada di scuridad. Si nos 
cana den luz mescos cu E mes ta den luz, nos tin comunion 
cu otro, y e sanger di Hesus, Su Yiu ta limpia nos di tur pica 
(1 Juan 1;6-7). 


Un hende tin dos pia, pero e no por cana den dos caminda 

“Dios ta amor... y amor ta Dios, maske mi no ta 
na e mundo aki, tur dia lo mi ta banda di boso 


Curazon, mi por stens di loke Señor ta hasi” 


Salmo 33 


Ta anuncia fayecimento di: 


Palmira de Cuba 


Vda. di Carol F. Moore 


*06-05-1939 - †20-07-2024 


Acto di despedida lo wordo anuncia despues 


“Señor ta mi wardador, mi’n tin falta di nada. 


Den cunucu di yerba berde e ta ponemi sosega. 


E ta hibami na awa trankil, pa mi bolbe haña 


forsa”. - Salmo: 23 


Cu dolor na nos curason, nos ta anuncio 


fayecimento di nos ser stima: 


Sue-Laine Mary-Anne 


Luciënne Tromp-Henriquez 


cariñosamente yama “Sully” 


*09-05-1996 - †20-07-2024 


Acto di entiero lo wordo anuncia despues 


“Señor ta mi wardador, mi’n tin falta di nada 


Den cunucu di yerba berde e ta ponemi sosega. 


E ta hibami na awa trankil, 
Pa mi bolbe haña forsa”. 


Salmo: 23 


A fayece inesperadamente 


Francisco Kelly 


Mihor conoci como: “Fanky” 


Ex-empleado di Lago 


*27-03-1935 - †18-07-2024 


Na nomber di su: 
Esposa: 
†Ambrosia “ Pina” Kelly-De Mey 


Yiunan stima: 
Jaminca Kelly 
Francis y Dorothy Kelly-Leary 


Nieto stima manera yiu: 
Derrick Bermudez y Marylouska de Jongh 


Nieto(a)nan stima: 
Mirelle Kelly y Chris Diaz 
Giorlando Kelly y Ginella Albertus 
Jazendra Kelly 


Bisanieto(a)nan stima: 
Dervienne, Kingston, Prinston y Giovaien 


Rumannan: 
†Paulito (Poly), †Maria Kelly y famia 
†Martin (Shon Tin), vda Yolanda Kelly y famia 
Mario (Mai), Ana Kelly y famia 
†Zacharia (Chai), vda Reina Kelly y famia 
Adrian (Jan) Kelly y famia 


Swa y Cuñanan: 
†Mario (Mai), vda Gera De Mey y famia 
†Secundino (ino), vda Maria De Mey y famia 
†Ireno (Coby), vda Martha De Mey y famia 
†Jacintha (Chenta), †Ramon Donker y famia 
†Julio (Ovi) De Mey 
Elizabeth (Elsa) De Mey y famia 
Yolanda De Mey y famia 
†Raymundo (Roy), vda Tilita De Mey y famia 


Mama di su nieto(a): 
Mirella Henwood-Werleman 


Tur su ihanan, sobrino y sobrinanan, primo y 
primanan, conosirnan y bisiñanan 
Staff y personal di Fundacion Cas Paraiso 
Gabriel y Nela Maduro y famia 


Famia: Kelly, De Mey, Leary, Bermudez, 
Diaz, de Jongh, Albertus, Croes, Erasmus, 
Boekhoudt, Didier, Donker, Lopez, Werleman, 
Mireles, Roberts, Everon, Vrolijk, Petrochi, 
Feliciano, Navas y demas famia. 


Disculpa nos si den nos momentonan di 
tristesa nos por a lubida di menciona algun 
famia. 


Adres pa condolencia: Aurora Funeral Home, 
diabierna 26 di Juli di 7 or pa 9 or di anochi. 


Despedida na Aurora Funeral Home, diasabra 
27 di Juli di 9 or pa 11or di mainta 
Despues lo sigi cremacion den seno familiar. 


Despues di entiero no ta ricibi bishita di 
condolencia na cas 


“Señor ta mi wardador, mi’n tin falta di nada 


Den cunucu di yerba berde e ta ponemi 


sosega. E ta hibami na awa trankil, 


Pa mi bolbe haña forsa”. 


Salmo: 23 


Nos ta anuncia fayecimento di: 


Swindo 


Miguel Martha 


*17-06-1937 - †23-07-2024 


Acto di entiero lo wordo anuncia despues. 


Gradicimento Y Invitacion 


Na nomber di famianan nos kier a gradici cada 
un persona cu a tuma su tempo pa a bin dispidi 


di nos ser stima 


Albertina 


Maduro Boekhout 


Nos como juinan y famia kier a expresa 


gratitud na tur cu a manda condolencia y 
palabranan di forza y aliento via Facebook, 
what’s app,telefoon y personal y tambe tur 
cu a manda krans y flor.Un danki di curazon 
ta bai pa dr. Oudshoorn, Dr.Mungra pa nan 


atencion y na Etienne Yarzagaray cu su bunita 


cancionnan. Na un y tur cu a compaña nos 
prome,durante y despues di nos mama su 


partida. 


Na mes momento nos kier a invita bo(so) 


pa 3 sacrificio di Misa na Santa Filomena na 


paradera cu ta dianan diahuebs 25,2024, 


diabierna 26,2024 y dialuna 29,2024 pa 7or di 


anochi. 


Bo presencia lo ta altamente aprecia. 


Nos mama stima,wela,bisawela,ruman tanta y 


amiga lo keda semper den nos curazon. 


“Señor ta mi wardador, mi’n tin falta di nada 


Den cunucu di yerba berde e ta ponemi sosega. 


E ta hibami na awa trankil, 
Pa mi bolbe haña forsa”. 


Salmo: 23 


Nos ta anuncia fayecimento di: 


Khloë Alexandra 


Heronimo 


Cariñosamente yama: “Koko” 


*12-12-2007 - †19-07-2024 


Acto di entiero lo wordo anuncia despues. 


